Arquebus krigshistorisk museum

Arquebus krigshistorisk museum, også skrevet Arquebus Krigshistorisk Museum, er en museumssamling i Tysvær kommune med gjenstander fra okkupasjonen av Norge under andre verdenskrig fra 1940 til 1945. Museet er oppkalt etter «Arquebus», kodenavnet som motstandsmannen Sverre K. Andersen benyttet da han drev illegal radiosender på Bjoa i Vindafjord kommune. Museet ligger 9 km øst for Haugesund, i Førre innerst i Førresfjorden langs E134. Arquebus er del av Haugalandmuseet, regionmuseet for kunst- og kulturhistoriske samlinger i Nord-Rogaland.

 Bakgrunn, samlinger og virksomhet 


Museet ble stiftet som et privat museum i 1980. Det åpnet  første utstilling i egne lokaler ved Førresfjorden 6. mai 1995 av motstandsmannen og tidligere forsvarsminister Gunnar Hellesen.Sven Fritbhjof Valand-Lie: Arquebus Krigshistorisk Museum

Haugalandmuseets krigshistoriske samlinger omfatter både sivile gjenstander og militære kjøretøy, våpen, uniformer og utstyr. Utstillingene legger vekt på den norske handelsflåtens rolle under krigen, de maritime krigshandlingene og dagliglivet i krigsårene, spesielt i Nord-Rogaland og Sunnhordland. Museet har også arkivmateriale, trykksaker, aviser, bøker og fotografier. En del av samlingene kan knyttes til Nortraship, Milorg, Hæren, Marinen og Heimevernet etter krigen. 

I 2005 utvidet museet med en utstilling om verdenskrigen på kontinentet. Et stort diorama med figurer og militært utstyr fra Hitler-Tyskland og Den røde armé, deriblant to sovjetrussiske T-34 tanks, gjenskaper Slaget om Berlin våren 1945. Utstillingen er laget i samarbeid med The Wheatcroft Collection i Leicestershire i England,The Wheatcroft Collections Facebook-presentasjon av restaurering av kjøretøy og annet forretningsmannen Kevin Wheatcrofts omfattende samling av kjøretøy og nazimemorabilia,Alex Preston, The Guardian, 24. juni 2015: The man who sleeps in Hitler’s bed; Kevin Wheatcroft has quietly amassed the world’s largest collection of Nazi memorabilia. Now he wants to share it with the world. What is behind this dark obsession? som museet inngikk avtale med i 1994.

Med 2000 m² innendørs utstillingsareal og mer enn 6000 utstillingsgjenstander er Arquebus krigshistorisk museum en betydelig turistattraksjon og en viktig formidler av norsk forsvarshistorie.Arquebus krigshistorisk museum, Norges største forsvarsmuseum utenfor Oslo

 Se også 
 Haugalandmuseet
 Okkupasjonshistoriske samlinger i Norge, andre hjemmefrontmuseer som formidler krigshistorien

 Referanser 

 Eksterne lenker 

 Museets nettsider
 Om Haugalandmuseets krigshistoriske samling
 Andre verdenskrig på museum – En analyse av fire norske museers krigshistoriske utstillinger (masteroppgave i historiedidaktikk av Morten Aanestad 2014)

Kategori:Museer i Rogaland
Kategori:Norge under andre verdenskrig
Kategori:Norske stiftelser
Kategori:Museer etablert i 1980
Kategori:Okkupasjonshistoriske museer i Norge